Diari Oficial de la Generalitat Valenciana


Sumari del DOGV 1866, del 21-09-1992 (1992/825911)

ORDRE de 4 de setembre de 1992, de la Conselleria de Cultura, Educació i Ciència, per la qual es convoquen ajudes per a les sales d'exhibició en zones rurals o de baixa rendibilitat.
--------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/09/04/(2)/dof/vci/html**

### Dades del document

Número de DOGV
:   1866

Data del DOGV
:   21-09-1992

Secció del DOGV
:   DISPOSICIONS GENERALS

Número del document
:   1992/825911


Data del document
:   04-09-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 4 de setembre de 1992, de la Conselleria de Cultura, Educació i Ciència, per la qual es convoquen ajudes per a les sales d'exhibició en zones rurals o de baixa rendibilitat.  
D'acord amb allò que s'estableix en l'article 31.4 de l'Estatut d?autonomia de la Comunitat Valenciana, aprovat per Llei Orgànica 5/1982, d?1 de juliol, la cultura és competència exclusiva de la Comunitat Valenciana. Pel Reial Decret 3066/1983, de 13 d'octubre, entre les funcions i els serveis que assumeix la Comunitat Autònoma Valenciana figura el foment de la cinematografia. La competència en aquesta matèria és un dels exemples més clars de competències concurrents entre l?estat i les comunitats autònomes. La cinematografia com a manifestació cultural i reflex de la realitat del país mereix ser fomentada en conjunt, motiu pel qual la coordinació entre les diverses administracions competents és cada vegada més necessària per tal d'aconseguir més agilitat i eficàcia en la gestió.  
El Reial Decret 1282/89, de 28 d'agost, d'ajudes a la cinematografia, i l'Ordre de 12 de març de 1990, que la desplega recull, en el títol IV i el capítol IX respectivament, dos tipus d'ajudes selectives a l'exhibició: ajudes per a sales d'exhibició a zones rurals o de baixa rendibilitat i ajudes per a la projecció de pel·lícules comunitàries.  
L'article 49 de l?Ordre de 12 de març estableix que els criteris que serveixen de base per a la distribució territorial d'aquestes ajudes, i el lliurament, la gestió, l'administració i la justificació es realitzaran d'acord amb allò que es disposa en l'article 153 del text refós de la Llei General Pressupostària, aprovada per Reial Decret Legislatiu 1091/1988, de 23 de setembre en el qual es determina que ambdues ajudes s'hauran de gestionar i tramitar des de la comunitat autònoma, de forma que l'administració de l?Estat elaborarà els criteris objectius de distribució territorial dels fons reservats a cada classe d'ajuda i facilitarà les quantitats suficients per a fer front.  
Per acord del Consell de Ministres en la seua sessió del dia 8 de maig de 1992 s'aprovaren els criteris objectius per a la distribució d'aquestes ajudes. Per tot això,  
ORDENE  
Primer  
Es convoquen ajudes per a sales d'exhibició a zones rurals o de baixa rendibilitat per a 1992 i s'aproven les bases de la convocatòria que s'inclouen com a annex a aquesta ordre.  
Segon  
L'import d'aquestes ajudes serà finançat amb càrrec al pressupost de l'Institut de la Cinematografia i de les Arts Audio-visuals per a 1992, aplicació pressupostària 68.905.760, programa 456, per un muntant de catorze milions vint-i-cinc mil nou-centes vint-i-cinc pessetes (91.048.750 PTA).  
DISPOSICIONS FINALS  
Primera  
Hom delega en la Directora General de Promoció Cultural la facultat de concedir aquestes ajudes i hom l'autoritza per dictar les resolucions necessàries que demane l'aplicació i el desenvolupament d'allò que es disposa en aquesta ordre.  
Segona  
Aquesta ordre entrarà en vigor el mateix dia que es publique en el Diari Oficial de la Generalitat Valenciana.  
València, 4 de setembre de 1992.  
El Conseller de Cultura, Educació i Ciència,   
ANDREU LOPEZ I BLASCO  
ANNEX I  
Bases per a la concessió d'ajudes a sales d'exhibició situades a zones rurals o de baixa rendibilitat.  
1. Beneficiaris  
Seran beneficiaris d'aquestes ajudes els exhibidors titulars de les sales d'exhibició cinematogràfica situades a la Comunitat Valenciana que acomplisquen els requisits següents:  
a) Les sales d'exhibició hauran d'estar situades fora de capitals de província i a localitats amb població inferior a 50.000 habitants.  
b) Que hagen realitzat activitat cinematogràfica durant 1991 almenys durant quatre mesos i la recaptació bruta d'aquest any siga inferior a tres milions de pessetes i ho acrediten per mitjà de les normes previstes en el RD 1419/1978, de 26 de juny.  
c) Que estiguen inscrites en el Registre d'Empreses de l?Institut de la Cinematografia i de les Arts Audio-visuals.  
2. Distribució i muntant de l'ajuda.  
La distribució de les ajudes serà proporcional a l'activitat realitzada per cada sala en 1991. En cap cas, el muntant de l'ajuda podrà ser superior a la recaptació per cada sala en l'any esmentat.  
3. Sol·licituds  
3.1. Les sol·licituds es formalitzaran segons el modes de l'annex II que es facilitarà en els Serveis territorials de Cultura, Educació i Ciència i s'hi haurà d'adjuntar:  
- L'acreditació de la inscripció de la sala en el Registre d'Empreses de l?Institut de la Cinematografia i de les Arts Audio-visuals.  
- Original o fotocòpia compulsada dels parts de declaració d'exhibició setmanal corresponents a l'activitat realitzada durant 1991, on constarà «Diligència de recollida, segell, signatura i data» de la Sociedad General de Autores de España com a acreditació del compliment de, les normes de control de taquilla regulades pel RD 1419/1978, de 26 de juny.  
3.2. Tota la documentació demanada junt amb la sol·licitud es presentarà en els serveis territorials de Cultura i Educació i en els centres d'informació de l?Oficina d'Informació, Iniciatives i Reclamacions de la Generalitat Valenciana, o bé es tramitarà per qualsevol dels mitjans previstos en l'article 66 de la Llei de Procediment Administratiu.  
3.3. Si la sol·licitud no inclou totes les dades exigides o hi manca documentació, s'instarà la persona interessada per tal que en el termini de 10 dies solucione aquests defectes, amb l'advertiment que si no ho fa la sol·licitud serà arxivada.  
3.4. Els serveis territorials de Cultura, Educació i Ciència enviaran les sol·licituds d'ajuda amb l?informe corresponent al Servei de Promoció i Difusió Cultural, el qual elevarà les propostes informades a la Directora General de Promoció Cultural, qui resoldrà per delegació del conseller.  
El termini de presentació de sol·licituds serà de dos mesos a partir de l'endemà de la publicació d'aquesta ordre en el Diari Oficial de la Generalitat Valenciana.  
4. Obligacions dels beneficiaris  
Els beneficiaris han de comunicar a la Conselleria de Cultura, Educació i Ciència l?obtenció de qualsevol subvenció o ajuda atorgada amb la mateixa finalitat, sol·licitades a d'altres administracions o institucions públiques o privades, i l'acreditació d'estar al corrent de les obligacions amb la Seguretat Social i amb la Hisenda Pública.  
5. Modificació de l'ajuda  
5.1. Qualsevol alteració de les condicions que es tenen en compte per a concedir l'ajuda, i en tot cas l'obtenció concurrent d'ajudes atorgades per d'altres administracions o ens públics o privats podran donar lloc a la modificació de la resolució de la concessió.  
5.2. S'hauran de reintegrar les quantitat rebudes i l?exigència de l?interés de demora des del moment del pagament de l'ajuda en els casos establerts en l'article 47.9 del text refós de la Llei d'Hisenda Pública de la Generalitat Valenciana aprovat per Decret Legislatiu de 26 de juny de 1991.  
ANNEX II  
Nom i cognoms ... DNI ... domiciliat a ... província de ... carrer o plaça ... núm. ... DP ... tel. ... com a ... de l?empresa ... situada a ... carrer o plaça ... núm. ... DP ... telèfon ... CIF ... inscrita en el Registre d'Empreses Cinematogràfiques de l?Institut de la Cinematografia i de les Arts Visuals.  
EXPOSE:  
1. Que vull acollir-me a l?Ordre de 4 de setembre de 1992, de la Conselleria de Cultura, Educació i Ciència, per la qual es convoquen ajudes per a sales d'exhibició a zones rurals o de baixa rendibilitat.  
2. Que declare posseir tots els requisits que calen i adjunte la documentació exigida en l?ordre de referència, que són els següents:  
- Acreditació de la inscripció de la sala en el Registre d'Empreses de l?Institut de la Cinematografia de les Arts Audio-visuals.  
- Original o fotocòpia compulsada del comunicat d'exhibició setmanal corresponent a l'activitat realitzada durant 1991, on constarà «Diligència de recollida, segell, signatura i data» de la Sociedad General de Autores de España com a acreditació del compliment de les normes de control de taquilla regulades pel RD 1419/1978, de 26 de juny.  
SOL·LICITE:  
Que em siga atorgada l'ajuda corresponent.  
En cas que em siga atorgada l'ajuda sol·licitada, l?import s'ha d'ingressar en el compte corrent número ... del Banc o Caixa d'Estalvis ... sucursal ... adreça ... d ... titular del compte .  
València, d de 1992  
Signatura:  
DIRECCIO GENERAL DE PROMOCIO CULTURAL DE LA CONSELLERIA DE CULTURA, EDUCACIO I CIENCIA


Còpia Permalink ELI